Dario Cologna

pisi|Dario Cologna Tour de Skil (2010)
Dario Cologna (sündinud 11. märtsil 1986) on Šveitsi murdmaasuusataja, neljakordne olümpiavõitja ja maailmameister.

2007 tuli Cologna Itaalias Tarvisios kahekordseks juunioride maailmameistriks, võites 15 km vabastiilis ja 30 km suusavahetusega sõidus. Järgmisel aastal tuli ta Itaalias Val Venostas taas juunioride maailmameistriks, võites 30 km ühisstardist vabastiilis.

Esimest korda osales Cologna maailma karikasarja etapil 26. novembril 2006 Soomes Kuusamos. Selle ta katkestas. Oma teise MK-etapi sõitis ta Otepääl 27. jaanuaril 2007 ja lõpetas 15 km klassikat 37. kohaga. 4. veebruaril oli ta teatemeeskonna koosseisus 9. Esimesed individuaalsed MK-punktid sai ta 24. märtsil 2007 Rootsis Falunis, kui oli 30 km jälitussõidus 25. 15. detsembril 2007 tuli ta Venemaal Rõbinskis 30 km vabastiilist ühisstardis sõidus 8. kohale. Poodiumile jõudis ta esimest korda 16. veebruaril 2008 Liberecis, kui saavutas 11,4 km vabatehnikasõidus 6. koha. Oma esimese esikolmikukoha sõitis ta välja 6. detsembril 2008 Prantsusmaal La Clusaz's, kus ta sai ühisstardist 30 km vabatehnikasõidus teise koha. Etapi võitis lõpuspurdiga norralane Petter Northug, kes edestas šveitslast 0,3 sekundiga.

2008./09. aasta Tour de Ski oli Cologna jaoks edukas. Esimesel päeval 27. detsembril Oberhofis toimunud 3,75 km pikkusel proloogil vabastiilis sai ta Axel Teichmanni järel teise koha kaotusega 8,2 sekundit. Teine etapp, 15 km klassikasõidus viitstardist, toimus järgmisel päeval. Teichmann juhtis suurema osa distantsist, kuid šveitslane möödus viimasel ringil ja suurendas finišis oma edu 4,8 sekundile. Kolmandal päeval Prahas toimunud 1,3 km vabastiilisprindis Colognal kõige paremini ei läinud. Tal tuli leppida B-finaaliga ja sprindietapi 8. kohaga. See andis talle 38 preemiasekundit ja ta säilitas juhtkoha tuuril. 31. detsembril võisteldi 15 km klassikasõidus, kus Cologna jäi 15. kohale, kuid jätkas liidrina. 1. jaanuaril Nové Městos toimunud vabatehnika sprindietapil sai Cologna 5. koha ja jätkas tuuri üldliidrina. 3. ja 4. jaanuaril võisteldi Val di Fiemmes. Esimesena oli kavas 20 km ühisstardist klassikasõit, mille võitis Teichmann 0,3 sekundiga Sami Jauhojärvi ees. Cologna kaotas 1,8 sekundiga, oli neljas ja säilitas liidrikoha 34,1 sekundiga Teichmanni ees. Järgmisel päeval alustas Cologna 11 km pikkust vabatehnikas mäkketõusu etappi 34,1 sekundit enne sakslast ja läbis selle raja lõpuni liidrina. Lõpuks oli ta edu teiseks tulnud Petter Northugi ees 59 sekundit.

2010. aasta taliolümpiamängudel Kanadas Vancouveris võitis Cologna 15 km vabatehnikadistantsi. Ta on läbi aegade esimene šveitslane, kes võitnud murdmaasuusatamises kuldmedali.

Cologna on tulnud Tour de Skil ainsa meessuustajana neljakordseks võitjaks. Naisest on seda sama saavutanud ainult  Justyna Kowalczyk.

 Saavutused 
27px  Olümpiamängudel 
2010  Vancouveris
 15px olümpiavõitja 15 km vabastiilis
 13. koht 30 km suusavahetusega sõidus
2014  Sotšis
 15px olümpiavõitja 30 km suusavahetusega sõidus
 15px olümpiavõitja 15 km klassikasõidus
 5. koht sprinditeates
2018  Pyeongchangis
 15px olümpiavõitja 15 km vabatehnikas

 Maailmameistrivõistlustel 
2013  Val di Fiemmes 
  maailmameister suusavahetusega sõidus
  hõbemedal 50 km klassikas
2015  Falunis 
  hõbemedal suusavahetusega sõidus

 Juunioride maailmameistrivõistlustel 
2007  Tarvisios 
  maailmameister 30 km suusavahetusega sõidus
  maailmameister 15 km vabastiilis
2008  Val Venostas  
  maailmameister 30 km ühisstardist vabastiilis

 Maailma karikasarjas 

 Maailma karikas 

 Üldkarikas
 1. koht: 2009, 2011, 2012
 2. koht: 2015, 2018
 3. koht: 2013
 Tavadistantside karikas
 1. koht: 2011, 2012, 2015, 2018
 2. koht 2009, 2013

Dario Cologna on startinud maailma karikasarja etappidel 223 korda (seisuga 25. märts 2018). Poodiumile on ta jõudnud 71 korral, millest 26 korda on ta olnud kõige kõrgemal astmel.

 Maailma karikasarja etapivõidud
+Maailma karikasarja etapivõidud Aasta Kuupäev Koht Riik Ala1.2009 4. jaanuar    Tour de Ski2.2009 22. märts  Falun   Mk-sarja finaal3.2010 27. november  Kuusamo  10 km kl4.2011 9. jaanuar    Tour de Ski5.2011 12. märts  Lahti   6.2011  Rogla   sprint vaba7.2012 8. jaanuar    Tour de Ski8.2012 21. jaanuar  Otepää   sprint kl.9.2012 22. jaanuar  Otepää   15 km kl.10.2012 3. märts  Lahti   30 km suusavahetusega sõit11.2012 17. märts Falun  MK-sarja finaal12.2013 2. veebruar Sotši  30 km suusavahetusega13.2015 23. jaanuar Rõbinsk  15 km vaba14.2018 7. jaanuar   Tour de Ski (70,5 km)15.2018 28. jaanuar Seefeld  15 km vaba ühisstart16.2018 11. märts Oslo  50 km vaba ühisstart+Etapivõidud suusatuuridelJrk-nr Aasta Kuupäev Koht Riik Ala1.2008 28. detsember  Oberstdorf  15 km kl.2.2009 21. märts  Falun   20 km jälitussõit3.2010 19. märts  Falun  3,3 km kl.4.2011 1. jaanuar  Oberhof  15 km kl.5.2011 6. jaanuar  Cortina-Dobbiaco   35 km vaba6.2012 5. jaanuar  Cortina-Dobbiaco   35 km vaba7.2012 17. märts Falun  8.2015 3. jaanuar Oberstdorf  4 km vaba9.2017  Lenzerheide   15 km kl.10.2017 1. jaanuar Lenzerheide   

 Välislingid 

 Dario Cologna koduleht 

 Jaan Martinson. Dæhlie olla Šveitsi suusakuninga Cologna kõrval kui poisike Õhtuleht, 8. jaanuar 2009

Kategooria:Šveitsi murdmaasuusatajad
Kategooria:Sündinud 1986